b'\n_START_ARTICLE_\nLamel\xc2\xb7l\xc3\xb2fon\n_START_PARAGRAPH_\nUn lamel\xc2\xb7l\xc3\xb2fon (tamb\xc3\xa9 lamel\xc2\xb7l\xc3\xa0fon o linguafon, aquesta darrera amb l\'arrel llatina lingua, "llengua") \xc3\xa9s una fam\xc3\xadlia d\'instruments formada per instruments amb lleng\xc3\xbcetes vibrat\xc3\xb2ries subjectes per un extrem._NEWLINE_El nom ve de la paraula llatina "lamella" per "plat" i l\'arrel grega "phonos" per "so". El nom deriva de la manera com el so \xc3\xa9s produ\xc3\xaft: l\'instrument t\xc3\xa9 una s\xc3\xa8rie de plats prims, o "lleng\xc3\xbces", cada un dels quals es troba fixat a un extrem i t\xc3\xa9 l\'altre extrem lliure. La m\xc3\xbasica es produeix per vibraci\xc3\xb3 al oprimir i despr\xc3\xa9s d\'alliberar l\'extrem lliure del plat._NEWLINE_Els lamel\xc2\xb7l\xc3\xb2fons constitueixen la categoria 12 al sistema Hornbostel-Sachs de classificaci\xc3\xb3 d\'instruments musicals.\n_START_SECTION_\nLamel\xc2\xb7l\xc3\xb2fons africans\n_START_PARAGRAPH_\nUn gran nombre de lamel\xc2\xb7l\xc3\xb2fons s\xc3\xb3n originaris d\'\xc3\x80frica, on se\'ls coneix amb noms diferents, com ara mbira, sanza o sansa, kisanji, likembe, kalimba (mbira), i kongoma, pertanyents a la m\xc3\xbasica africana del sud-est. Se sap de la seva exist\xc3\xa8ncia des del segle XVI, per\xc3\xb2 sens dubte la seva hist\xc3\xb2ria \xc3\xa9s molt m\xc3\xa9s llarga. L\'instrument del Carib mar\xc3\xadmbula pertany tamb\xc3\xa9 a aquesta fam\xc3\xadlia. La mar\xc3\xadmbula pot ser considerada com a una variant del mbira, i \xc3\xa9s de vegades emprada a la m\xc3\xbasica hiphop._NEWLINE_Les lleng\xc3\xbcetes poden ser disposades a la manera d\'un piano i poden ser prou petites com per ser tocades individualment cadascuna amb un dit, d\'on ve el nom col\xc2\xb7loquial de "piano de polze". Alguns instruments, com el mbira, tenen unes files addicionals de lleng\xc3\xbcetes._NEWLINE_S\'ha conjecturat que els lamel\xc2\xb7l\xc3\xb2fons africans deriven de xil\xc3\xb2fons i marimbes. Tanmateix, instruments similars han estat trobats a molts llocs, per exemple, a pobles ind\xc3\xadgenes de Sib\xc3\xa8ria, on toquen instruments de fusta amb una \xc3\xbanica lleng\xc3\xbceta._NEWLINE_Els lamel\xc2\xb7l\xc3\xb2fons poden tenir o no ressonadors. Tamb\xc3\xa9 existeixen lamel\xc2\xb7l\xc3\xb2fons electr\xc3\xb2nics.'